హైదరాబాద్: జనవరి 12వ తేదీన బాలకృష్ణ వందో సినిమా గౌతమీ పుత్ర శాతకర్ణి విడుదలౌతోంది. ఈ నేపధ్యంలో మూవీపై భారీ అంచనాలున్నాయి. క్రిష్ దర్శకత్వంలో వచ్చిన ఈ సినిమా చరిత్ర ఆధారంగా తెరకెక్కింది. అయితే ఇందులో కథ పూర్తిగా చరిత్ర ఆధారంగా ఉందా ఉందా లేక కల్పితం కూడా ఉందా అనేది ఆసక్తికరమైన విషయం. దీనిపై క్రిష్ స్పందిస్తూ.. చరిత్రలో మహారాజు రాజసూయ యాగం చేశారని మాత్రమే ఉందని అయితే ఆయన యాగం ఎలా చేశారు, ఎప్పుడు చేశారు, ఎంతమంది వచ్చారనేది తెలియదని చెప్పారు. దీంతో అది ఇక పూర్తిగా తన ఊహేనని తెలిపారు. అలాగే గౌతమి పుత్ర శాతకర్ణి 23వ రాజని, ఇతని తర్వాతనే పేరుకు ముందు తాతల పేర్లకు బదులు తల్లిపేరు పెట్టుకోవడం మొదలయ్యిందని చెప్పారు. దీంతో ఆ మార్పు ఆధారంగా తాము కొన్ని సన్నివేశాలు రాసుకున్నామని చెప్పారు. ఇలా తమ కథలో చరిత్రతో పాటు కల్పితం కూడా ఉంటుందని వివరించారు దర్శకుడు క్రిష్.
hyderabad: janavari 12va tedeena balakrishna vando sinima gautamee putra saatakarni vidudalautondi. ee nepadhyamlo mooveepai bhari anchanaalunnaayi. crish darsakatvamlo vachina ee sinima charitra aadhaaramgaa terakekkindi. ayithe indulo katha puurtigaa charitra aadhaaramgaa undaa undaa leka kalpitam kuudaa undaa anedi aasaktikaramaina vishayam. deenipai crish spandistuu.. charitralo maharaju rajasuya yagam chesarani matrame undani ayithe aayana yagam ela chesaru, eppudu chesaru, entamandi vacharanedi teliyadani cheppaaru. deentho adhi ika puurtigaa tana oohenani telipaaru. alaage gautami putra saatakarni 23va rajani, itani tarvatane peruku mundu taatala paerlaku badulu talliperu pettukovadam modalayyindani cheppaaru. deentho aa maarpu aadhaaramgaa taamu konni sannivesaalu rasukunnamani cheppaaru. ilaa tama kathalo charitratho paatu kalpitam kuudaa untundani vivarinchaaru darsakudu crish.